stanford-oval/wikipedia huggingface dataset:
พรรคความหวังใหม่

| พรรคความหวังใหม่  |
| --- | --- |

ผู้ก่อตั้ง: พลเอก ชวลิต ยงใจยุทธ  (ครั้งที่หนึ่ง)  ชิงชัย มงคลธรรม  (ครั้งที่สอง)
หัวหน้า: ชิงชัย มงคลธรรม
รองหัวหน้า: วิเศษ สุริโย พูลลาภ บุญสม
เลขาธิการ: ว่าง
รองเลขาธิการ: สัญญา ด่านวันดี ทองสุข หวังสมบัติเจริญ
เหรัญญิก: ดุษฎี ตีระนันทน์
โฆษก: ธัญพร ศิวบวรวัฒนา
กรรมการบริหาร: ทัศพงษ์ เข่งพิมล นิธิศ นมจันทร์ อับดุลการิม ยูโซะ นัทธพงค์ เนติอมรกุล สลิตตา เนติอมรกุล
นายกรัฐมนตรี: ชวลิต ยงใจยุทธ  (พ.ศ. 2539–2540)
คำขวัญ: เลิกทาสทางความคิด ติดอาวุธทางปัญญา นำพาชาติพ้นภัย
ก่อตั้ง: 11 ตุลาคม พ.ศ. 2533 (34 ปี 154 วัน)
แยกจาก: พรรคไทยรักไทย  (7 พฤษภาคม พ.ศ. 2545)
ยุบรวมกับ: พรรคไทยรักไทย   (25 เมษายน พ.ศ. 2545)
ที่ทำการ: 486/3 ซอยทรัพย์ประชา ถนนประชาอุทิศ แขวงลาดพร้าว เขตลาดพร้าว กรุงเทพมหานคร 10230 85 หมู่ 6 ตำบลไค้นุ่น อำเภอห้วยผึ้ง จังหวัดกาฬสินธุ์ 46240 (ที่อยู่เพื่อติดต่อ)
สมาชิกภาพ  (ปี 2566): 9,288
สี: สีเหลืองพราว
การเมืองไทย    รายชื่อพรรคการเมือง การเลือกตั้ง
พรรคความหวังใหม่ (อังกฤษ: New Aspiration Party; ย่อว่า ควม.) เป็นพรรคการเมืองในประเทศไทย  พรรคก่อตั้งขึ้น เมื่อวันที่ 11 ตุลาคม พ.ศ. 2533 โดย พลเอกชวลิต ยงใจยุทธ อดีตผู้บัญชาการทหารสูงสุด อดีตผู้บัญชาการทหารบก และอดีตรัฐมนตรีช่วยว่าการกระทรวงกลาโหมในรัฐบาลพลเอกชาติชาย ชุณหะวัณ พรรคความหวังใหม่ชนะการเลือกตั้งในปี พ.ศ. 2539 และจัดตั้งรัฐบาลผสมโดยมีพลเอกชวลิตเป็นนายกรัฐมนตรี การเกิดวิกฤตการณ์การเงินในเอเชีย พ.ศ. 2540 ทำให้ความเชื่อมั่นของผู้มีสิทธิเลือกตั้งที่มีต่อรัฐบาลลดน้อยลง และพลเอกชวลิตถูกบีบให้ลาออกจากตำแหน่งนายกรัฐมนตรี
ผลจากวิกฤตเศรษฐกิจ พลเอกชวลิตได้นำพรรคความหวังใหม่จัดตั้งรัฐบาลร่วมกับพรรคไทยรักไทยที่นำโดยทักษิณ ชินวัตร ซึ่งเป็นพรรคที่มี ส.ส. มากที่สุดในสภาหลังการเลือกตั้งเมื่อวันเสาร์ที่ 6 มกราคม พ.ศ. 2544 หลังจากนั้นไม่นาน พรรคความหวังใหม่ได้รวมเข้ากับพรรคไทยรักไทย และพลเอกชวลิตได้เป็นรองนายกรัฐมนตรีในรัฐบาลของทักษิณ
รายชื่อนายกรัฐมนตรี

พลเอก ชวลิต ยงใจยุทธ
(วาระ: 2539–2540)
ประวัติ

พรรคความหวังใหม่ ก่อตั้งขึ้นเมื่อวันที่ 11 ตุลาคม พ.ศ. 2533 เป็นลำดับที่ 26/2533 ในขั้นต้นมีนายวีระ สุวรรณกุล เป็นหัวหน้าพรรคคนแรกและมีนางสาวปราณี มีอุดร เป็นเลขาธิการพรรคคนแรกต่อมาในวันที่ 16 ตุลาคม พ.ศ. 2533 ได้มีการจัดประชุมใหญ่สามัญครั้งแรกของพรรคที่ประชุมมีมติเลือก พลเอกชวลิต ยงใจยุทธ อดีต ผู้บัญชาการทหารบก และอดีต ผู้บัญชาการทหารสูงสุด เป็นหัวหน้าพรรค
พรรคความหวังใหม่ ลงเลือกตั้งครั้งแรกเมื่อวันที่ 22 มีนาคม พ.ศ. 2535 โดยมี พล.อ.ชวลิต ยงใจยุทธ เป็นหัวหน้าพรรค ร่วมด้วยนักการเมืองหลายคน เช่น นายจาตุรนต์ ฉายแสง และ นายวันมูหะมัดนอร์ มะทา มีสัญลักษณ์พรรคคือ ดอกทานตะวัน และมีคำขวัญพรรคว่า ประเทศมั่นคง ประชาชนมั่งคั่ง ได้เป็นฝ่ายค้าน และหลังจากนั้นไม่นานก็เกิด เหตุการณ์พฤษภาทมิฬ และ พรรคความหวังใหม่ เป็นหนึ่งในบรรดา 4 พรรคการเมือง ที่เรียกกันในช่วงเวลานั้นว่า พรรคเทพ ซึ่งเป็นพรรคการเมืองที่ร่วมกันคัดค้าน การขึ้นดำรงตำแหน่งนายกรัฐมนตรีของ พล.อ.สุจินดา คราประยูร
พรรคความหวังใหม่ประสบความสำเร็จในการเลือกตั้งเมื่อปลายปี พ.ศ. 2539 ได้ที่นั่ง ส.ส. จำนวน 125 ที่นั่ง โดยเฉือนชนะ พรรคประชาธิปัตย์ พรรคคู่แข่งสำคัญไปเพียง 2 ที่นั่ง ส่งผลให้ พล.อ.ชวลิต ยงใจยุทธ หัวหน้าพรรคขึ้นดำรงตำแหน่ง นายกรัฐมนตรี
พรรคความหวังใหม่ มีฐานเสียงส่วนใหญ่อยู่ในพื้นที่ชนบท โดยเฉพาะอย่างยิ่งภาคอีสาน หลังจากพล.อ.ชวลิต ได้ประกาศลาออกจากตำแหน่ง นายกรัฐมนตรี จากภาวะเศรษฐกิจที่ตกต่ำเป็นอย่างมากในปี พ.ศ. 2540 จากการประกาศลดค่าเงินบาท และทำให้ระหว่างปี พ.ศ. 2540–2544 พรรคความหวังใหม่ต้องเปลี่ยนสถานะไปเป็น พรรคฝ่ายค้าน
ประวัติ > การยุบรวมกับพรรคไทยรักไทย

หลังการเลือกตั้งในปี พ.ศ. 2544 ทักษิณ ชินวัตร หัวหน้าพรรคไทยรักไทยขึ้นดำรงตำแหน่งนายกรัฐมนตรี พรรคความหวังใหม่ได้เข้าร่วมรัฐบาล หลังจากนั้นไม่นาน มีการควบรวมพรรคความหวังใหม่ เข้ากับพรรคไทยรักไทย โดยที่สมาชิกพรรคความหวังใหม่ส่วนใหญ่ไปเข้าร่วมกับพรรคไทยรักไทยพร้อมกับ พล.อ.ชวลิต ยงใจยุทธ หัวหน้าพรรค
ประวัติ > พรรคความหวังใหม่ยุคหลัง พ.ศ. 2545

นายชิงชัย มงคลธรรม และสมาชิกอีกจำนวนหนึ่ง ได้จดทะเบียนพรรคความหวังใหม่ขึ้นมาอีกครั้งเป็นลำดับที่ 6/2545 เมื่อวันที่ 7 พฤษภาคม พ.ศ. 2545 โดยมีนายโยธินทร์ เพียรภูเขา และนางสาวนันทกาล ตาลจินดา เป็นหัวหน้าพรรคและเลขาธิการพรรคคนแรกพร้อมคณะกรรมการบริหารพรรคชุดแรกอีกจำนวน 7 คนรวมเป็น 9 คน มีที่ทำการพรรคแห่งแรกอยู่ที่แขวงลาดยาว เขตจตุจักร ปัจจุบัน พรรคความหวังใหม่ ยังคงดำเนินกิจการทางการเมืองอยู่ โดยที่มีหัวหน้าพรรคคือ นายชิงชัย มงคลธรรม โดยที่ไม่เกี่ยวข้องกับผู้บริหารพรรคชุดเดิม และได้เปลี่ยนสัญลักษณ์พรรคใหม่ ในการเลือกตั้งปี พ.ศ. 2548 ทางพรรคก็ได้ส่งผู้สมัครลงในพื้นที่อีสาน แต่ไม่ได้รับการเลือกตั้งเลยแม้ที่นั่งเดียว รวมทั้งการเลือกตั้งในปี พ.ศ. 2550 ด้วย ต่อมาในการเลือกตั้งซ่อม ส.ส. กรุงเทพมหานคร เขต 6 เมื่อเดือนกรกฎาคม พ.ศ. 2553 พรรคความหวังใหม่ได้ส่งผู้สมัครรับเลือกตั้ง คือ นายอนุสรณ์ สมอ่อน หมายเลข 3 แต่ได้รับคะแนนเพียง 684 คะแนน และ ในปี พ.ศ. 2554 พรรคความหวังใหม่ได้ส่ง นายอธิวัฒน์ บุญชาติ นักเคลื่อนไหวทางการเมือง และ พิธีกรรายการทีวี ลงสมัครรับเลือกตั้ง ในเขต 9 บุรีรัมย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ส่งผู้สมัครรับเลือกตั้ง ส.ส. โดยได้รับหมายเลขประจำพรรค คือ หมายเลข 34 ซึ่งการเลือกตั้งในครั้งนี้ได้รับการสนับสนุนจากพล.อ.ชวลิต ยงใจยุทธ อดีตนายกรัฐมนตรี และอดีตหัวหน้าพรรคความหวังใหม่ เข้ามาทำหน้าที่ประธานที่ปรึกษาพรรค แต่ผลปรากฏว่าไม่ได้รับเลือกตั้งทั้งในระบบเขต และระบบบัญชีรายชื่อ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และ พ.ศ. 2566 ได้ส่งผู้สมัครรับเลือกตั้ง แต่ไม่ได้รับเลือก
บุคลากร > รายชื่อหัวหน้าพรรค

| พรรคความหวังใหม่ (ครั้งที่ 1)> ลำดับที่ | พรรคความหวังใหม่ (ครั้งที่ 1)> ชื่อ | พรรคความหวังใหม่ (ครั้งที่ 1)> เริ่ม | พรรคความหวังใหม่ (ครั้งที่ 1)> สิ้นสุด |
| --- | --- | --- | --- |
| 1 | วีระ สุวรรณกุล | 11 ตุลาคม พ.ศ. 2533 | 16 ตุลาคม พ.ศ. 2533 |
| 2 | พลเอก ชวลิต ยงใจยุทธ | 16 ตุลาคม พ.ศ. 2533 | 28 มีนาคม พ.ศ. 2545 |
พรรคความหวังใหม่ (ครั้งที่ 2)
| 1 | โยธินทร์ เพียรภูเขา | 7 พฤษภาคม พ.ศ. 2545 | 30 สิงหาคม พ.ศ. 2545 |
| 2 | ชิงชัย มงคลธรรม | 7 กันยายน พ.ศ. 2545 | ปัจจุบัน |
บุคลากร > รายชื่อเลขาธิการพรรค

| พรรคความหวังใหม่ (ครั้งที่ 1)> ลำดับที่ | พรรคความหวังใหม่ (ครั้งที่ 1)> ชื่อ | พรรคความหวังใหม่ (ครั้งที่ 1)> เริ่ม | พรรคความหวังใหม่ (ครั้งที่ 1)> สิ้นสุด |
| --- | --- | --- | --- |
| 1 | ปราณี มีอุดร | 11 ตุลาคม พ.ศ. 2533 | 22 ธันวาคม พ.ศ. 2534 |
| 2 | พิศาล มูลศาสตรสาทร | 22 ธันวาคม พ.ศ. 2534 | 9 เมษายน พ.ศ. 2538 |
| 3 | สุขวิช รังสิตพล | 9 เมษายน พ.ศ. 2538  | 14 กุมภาพันธ์ พ.ศ. 2540 |
| 4 | เสนาะ เทียนทอง | 14 กุมภาพันธ์ พ.ศ. 2540  | 27 เมษายน พ.ศ. 2542 |
| 5 | จาตุรนต์ ฉายแสง | 27 เมษายน พ.ศ. 2542  | 15 พฤษภาคม พ.ศ. 2543 |
| 6 | วันมูหะมัดนอร์ มะทา | 15 พฤษภาคม พ.ศ. 2543  | 28 มีนาคม พ.ศ. 2545 |
พรรคความหวังใหม่ (ครั้งที่ 2)
| 1 | นันทกาล ตาลจินดา | 7 พฤษภาคม พ.ศ. 2545 | 30 สิงหาคม พ.ศ. 2545 |
| 2 | พลเอก กิตติศักดิ์ รัฐประเสริฐ | 7 กันยายน พ.ศ. 2545 | 14 มกราคม พ.ศ. 2546 |
| 3 | พลตรี พีรพงษ์ สรรพพากย์พิสุทธิ์ | 5 เมษายน พ.ศ. 2546 | 10 กุมภาพันธ์ พ.ศ. 2548 |
| 4 | จารึก บุญไชย | 12 ตุลาคม พ.ศ. 2550 | 20 พฤศจิกายน พ.ศ. 2561 |
| 5 | ธนวัสถ์ นิลธนะพันธุ์ | 20 พฤศจิกายน พ.ศ. 2561 | 27 กรกฎาคม พ.ศ. 2563 |
| 6 | วิทยา ปราบภัย | 27 กรกฎาคม พ.ศ. 2563 | 27 เมษายน พ.ศ. 2566 |
| 7 | มารุต นนทสายธาร | 27 เมษายน พ.ศ. 2566 | 9 พฤศจิกายน พ.ศ. 2566 |
ผลการเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| มี.ค. 2535 | 72 / 360 | 9,980,150 | 22.4% |  72 | ฝ่ายค้าน | พลเอก ชวลิต ยงใจยุทธ |
| ก.ย. 2535 | 51 / 360 | 6,576,092 | 14.2% |  21 | ร่วมรัฐบาล (2535-2537) |  |
ฝ่ายค้าน (2537-2538): 
| 2538 | 57 / 391 | 6,806,621 | 12.3% |  6 | ร่วมรัฐบาล |  |
| 2539 | 125 / 393 | 16,585,528 | 29.1% |  68 | พรรคจัดตั้งรัฐบาล (2539-2540) |  |
ฝ่ายค้าน (2540-2544): 
| 2544 | 36 / 500 | 2,008,948 | 7.02% |  89 | ร่วมรัฐบาล |  |
| 2548 | 0 / 500 | 88,951 |  |  36 | ไม่ได้รับเลือกตั้ง | ชิงชัย มงคลธรรม |
| 2549 | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ |  |

| 2550 | 0 / 500 | 159,117 |  |  | ไม่ได้รับเลือกตั้ง |  |
| 2554 | 0 / 500 | 21,195 |  |  |  |  |
| 2557 | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ |  |

| 2562 | 0 / 500 | 9,074 |  |  | ไม่ได้รับเลือกตั้ง |  |
| 2566 | 0 / 500 | 10,892 |  |  |  |  |
ผลการเลือกตั้ง > การเลือกตั้งผู้ว่าราชการกรุงเทพมหานคร

| การเลือกตั้ง | ผู้สมัคร | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- |
| 2535 | มติ ตั้งพานิช | 3,685 |  |  พ่ายแพ้ |
เกียราดอส

| เกียราดอส |
| --- | --- |
ตัวละครใน ซีรีส์ โปเกมอน
เกมครั้งแรก: โปเกมอน เรด และ บลู (1996)
ออกแบบโดย: เค็ง ซูงิโมริ
ให้เสียงโดย: อุนโช อิชิซูกะ
ข้อมูลตัวละครในเรื่อง
เผ่าพันธุ์: โปเกมอน
ประเภท: น้ำ/บิน
เกียราดอส (ญี่ปุ่น: ギャラドス; โรมาจิ: Gyaradosu; ทับศัพท์: Gyarados) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
กาเบรียส

| กาเบรียส |
| --- | --- |
ตัวละครใน ซีรีส์ โปเกมอน
เกมครั้งแรก: โปเกมอน ไดมอนด์ และ เพิร์ล (2006)
ให้เสียงโดย: Shinnosuke Ogami (Pokémon: Hisuian Snow)
ข้อมูลตัวละครในเรื่อง
เผ่าพันธุ์: โปเกมอน
ประเภท: มังกร/ดิน
กาเบรียส (ญี่ปุ่น: ガブリアス; โรมาจิ: Gaburias; ทับศัพท์: Garchomp) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก
ว่าน หลี่

สำหรับจักรพรรดิราชวงศ์หมิงที่มีพระนามว่าว่านลี่ ดูที่ จักรพรรดิว่านลี่
| ว่าน หลี่ |
| --- | --- |
万里
ไฟล์:Wan Li pic.jpg

 ประธานคณะกรรมาธิการสามัญประจำสภาประชาชนแห่งชาติ คนที่ 5
ดำรงตำแหน่ง 8 เมษายน ค.ศ. 1988 – 27 มีนาคม ค.ศ. 1993
ก่อนหน้า: เผิง เจิ้น
ถัดไป: เฉียว ฉือ
รองนายกรัฐมนตรีจีนคนที่ 1
ดำรงตำแหน่ง 6 มิถุนายน ค.ศ. 1983 – 25 มีนาคม ค.ศ. 1988
หัวหน้ารัฐบาล: จ้าว จื่อหยาง หลี่ เผิง
ก่อนหน้า: เติ้ง เสี่ยวผิง
ถัดไป: เหยา อี้หลิน
 รัฐมนตรีว่าการกระทรวงการรถไฟ คนที่ 3
ดำรงตำแหน่ง มกราคม ค.ศ. 1975 – ธันวาคม ค.ศ. 1976
ก่อนหน้า: ลฺหวี่ เจิ้งเจา
ถัดไป: ตวน จฺวินอี้
 
ข้อมูลส่วนบุคคล
เกิด: ธันวาคม ค.ศ. 1916 อำเภอตงผิง ชานตง สาธารณรัฐจีน
เสียชีวิต: 15 กรกฎาคม ค.ศ. 2015(2015-07-15) (98 ปี) ปักกิ่ง สาธารณรัฐประชาชนจีน
พรรคการเมือง: พรรคคอมมิวนิสต์จีน (เข้าร่วมใน 1936)
คู่สมรส: เปียน เทา (邊濤)
บุตร: 5 รวมถึงว่าน จี้เฟย์
ความสัมพันธ์: ว่าน เปาเปา (หลาน)

ว่าน หลี่ (จีนตัวย่อ: 万里; จีนตัวเต็ม: 萬里; พินอิน: Wàn Lǐ; ธันวาคม ค.ศ. 1916 – 15 กรกฎาคม ค.ศ. 2015) เป็นนักปฏิวัติคอมมิวนิสต์และนักการเมืองชาวจีนผู้ดำรงตำแหน่งรองนายกรัฐมนตรีคนที่หนึ่งของสาธารณรัฐประชาชนจีนตั้งแต่ ค.ศ. 1983 ถึง 1988 และประธานคณะกรรมาธิการสามัญประจำสภาประชาชนแห่งชาติคนที่ 5 ตั้งแต่ ค.ศ. 1988 ถึง 1993
ว่านเข้าร่วมพรรคคอมมิวนิสต์จีนใน ค.ศ. 1936 และเป็นผู้นำกิจกรรมการปฏิวัติและการต่อต้านในช่วงสงครามในมณฑลชานตงบ้านเกิดของเขา ภายหลังการก่อตั้งรัฐคอมมิวนิสต์ใน ค.ศ. 1949 ว่านได้ทำงานในกระทรวงต่าง ๆ ของรัฐบาล และต่อมาได้เป็นส่วนหนึ่งของคณะผู้บริหารเทศบาลกรุงปักกิ่ง เขาถูกกวาดล้างในช่วงการปฏิวัติวัฒนธรรม แต่ในที่สุดก็ได้รับการกู้ชื่อเสียงและกลับมาทำงานในตำแหน่งหัวหน้าพรรคประจำมณฑลอานฮุย ที่ซึ่งเขาเป็นผู้นำการปฏิรูปการเกษตรที่ประสบความสำเร็จ โดยมีระบบความรับผิดชอบครัวเรือนเป็นศูนย์กลาง ในคริสต์ทศวรรษ 1980 ว่านกลายเป็นหนึ่งในนักปฏิรูปสายกลางชั้นนำในระดับผู้นำสูงสุดของจีน โดยสนับสนุนการปฏิรูปตามรัฐธรรมนูญ การเสริมสร้างความเข้มแข็งของสถาบันนิติบัญญัติ และการยกเลิก "วาระตลอดชีพ'" ของผู้นำทางการเมืองระดับสูง เขาได้รับแต่งตั้งเป็นประธานสภานิติบัญญัติแห่งชาติ (สภาประชาชนแห่งชาติ) ใน ค.ศ. 1988 เขาเกษียณใน ค.ศ. 1993
ไทยเอฟเอคัพ

| --- | --- |

ผู้จัด: สมาคมกีฬาฟุตบอลแห่งประเทศไทย ในพระบรมราชูปถัมภ์
ก่อตั้ง: พ.ศ. 2517
ภูมิภาค:  ไทย
จำนวนทีม: 94 (2564–65)
ผ่านเข้าไปเล่นใน: เอเอฟซีแชมเปียนส์ลีกอีลิท
ทีมชนะเลิศปัจจุบัน: ทรู แบงค็อก ยูไนเต็ด (สมัยที่ 1)
ทีมที่ประสบความสำเร็จที่สุด: บุรีรัมย์ ยูไนเต็ด (6 สมัย)
ผู้แพร่ภาพโทรทัศน์: ทรูวิชั่นส์
 ช้าง เอฟเอคัพ 2567–68
ไทยเอฟเอคัพ (อังกฤษ: Thai FA Cup) เป็นการแข่งขันฟุตบอลถ้วยระดับสูงในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มแข่งขันเป็นครั้งแรกเมื่อปี พ.ศ. 2517 และพักการแข่งขันไปตั้งแต่ปี พ.ศ. 2543 ต่อมาในปี พ.ศ. 2552 สมาคมฯ กลับมาจัดแข่งขันอีกครั้ง ปัจจุบัน (ตั้งแต่ฤดูกาล 2558) เปลี่ยนผู้สนับสนุนหลัก จากมูลนิธิไทยคม มาเป็นบริษัท ไทยเบฟเวอเรจ จำกัด (มหาชน) ซึ่งเป็นเจ้าของเครื่องดื่มตราช้าง จึงมีชื่อเรียกว่า ช้าง เอฟเอคัพ รูปแบบการแข่งขันเป็นระบบแพ้คัดออก (Knock-out) โดยกำหนดสัดส่วนของสโมสรฟุตบอลที่เข้าแข่งขัน ตามระดับชั้นของลีกที่ลงแข่งขันในฤดูกาลนั้น ทั้งนี้สโมสรที่ชนะเลิศ จะได้สิทธิเข้าแข่งขัน รายการเอเอฟซีแชมเปียนส์ลีกอีลิท รอบเพลย์ออฟ
ประวัติการแข่งขัน

การแข่งขันฟุตบอลเอฟเอคัพของประเทศไทยเกิดขึ้นอย่างเป็นทางการครั้งแรกในปี พ.ศ. 2517 โดยเป็นดำริของ สุชาติ มุทุกันต์ อดีตนักฟุตบอลทีมชาติไทยและสภากรรมการของสมาคมฟุตบอลฯ (ในขณะนั้น) โดยนำตัวอย่างจากการแข่งขันฟุตบอลเอฟเอคัพของอังกฤษ โดยยุคก่อนที่จะมีฟุตบอลลีกของไทย ทางสมาคมฯ จะเปิดรับสมัครทีมฟุตบอลมาเข้าร่วมแข่งขันร่วมกับทีมฟุตบอลที่ลงทำการแข่งขันในฟุตบอลถ้วยพระราชทาน จนเมื่อมีการแข่งขันฟุตบอลไทยลีก (เริ่มแข่งขันในปี พ.ศ. 2539) และ ไทยลีกดิวิชั่น 1 (เริ่มแข่งขันในปี พ.ศ. 2540) ก็มีการจำกัดจำนวนทีม โดยนำทีมจากไทยลีก และ ดิวิชั่น 1 แข่งขันร่วมกับ 4 ทีมที่เข้ารอบรองชนะเลิศ ถ้วย ข. และ ถ้วย ค. และทีมชนะเลิศและรองชนะเลิศ ถ้วย ง. ลงทำการแข่งขัน จนเมื่อในปี พ.ศ. 2543 ก็ได้หยุดจัดการแข่งขันเนื่องจากขาดงบประมาณและกระแสความนิยมของฟุตบอลไทยในเวลานั้น
จนกระทั่งในปี พ.ศ. 2552 ทางสมาคมฟุตบอลแห่งประเทศไทยฯ ก็ได้รื้อฟื้นการแข่งขันฟุตบอลเอฟเอ คัพ ของไทยขึ้นมาอีกครั้ง โดยมีมูลนิธิไทยคมเป็นผู้สนับสนุน ก่อนที่จะมีการเปลี่ยนผู้สนับสนุนในปี พ.ศ. 2558 เป็นไทยเบฟเวอเรจ ในนามเครื่องดื่มตราช้าง นับตั้งแต่นั้นเป็นต้นมา
การเข้าร่วมแข่งขันในรายการสำคัญ > ฟุตบอลในระดับสโมสรเอเชีย

ในช่วงปี พ.ศ. 2537-2543 ทีมที่ชนะเลิศเอฟเอคัพ จะได้เข้าร่วมแข่งขันเอเชียนคัพวินเนอร์สคัพในฐานะตัวแทนประเทศไทย จนกระทั่งในปี พ.ศ. 2552 ที่มีการรื้อฟื้นการแข่งขันเอฟเอคัพขึ้นใหม่ ทีมที่ชนะเลิศจะได้เข้าร่วมการแข่งขันเอเอฟซีคัพ จนถึงปี พ.ศ. 2554 และตั้งแต่ปี พ.ศ. 2555 ทีมที่ชนะเลิศรายการนี้ได้สิทธิเข้าแข่งขันเอเอฟซีแชมเปียนส์ลีกอีลิทในฤดูกาลถัดไป โดยจะต้องเข้าแข่งขันในรอบเพลย์ออฟก่อน
การเข้าร่วมแข่งขันในรายการสำคัญ > ไทยแลนด์ แชมเปียนส์ คัพ

ทีมที่ชนะเลิศเอฟเอคัพจะผ่านเข้าไปเล่นในรายการไทยแลนด์แชมเปียนส์คัพในฤดูกาลถัดไป ซึ่งเป็นรายการฟุตบอลประเพณีก่อนเปิดฤดูกาล โดยจะทำการแข่งขันนัดเดียวกับทีมชนะเลิศการแข่งขันฟุตบอลไทยลีกในฤดูกาลที่ผ่านมา (หากในกรณีที่ทีมชนะเลิศไทยลีกและเอฟเอคัพเป็นทีมเดียวกัน ก็จะยกสิทธิ์การแข่งขันนี้ให้กับทีมรองชนะเลิศไทยลีกในฤดูกาลที่ผ่านมา)
ผู้สนับสนุน

| ช่วงเวลา | ผู้สนับสนุน | ชื่อรายการ |
| --- | --- | --- |
| พ.ศ. 2535–2537 |  ยูคอม | ยูคอม เอฟเอ คัพ |
| พ.ศ. 2539–2540 |  สิงห์ | สิงห์ เอฟเอ คัพ |
| 2541 | ไม่มีผู้สนับสนุน | เอฟเอ ซุปเปอร์ คัพ |
| 2542 |  ฮอนด้า | ฮอนด้า เอฟเอ คัพ |
| พ.ศ. 2552–2557 |  ไทยคม | มูลนิธิไทยคม เอฟเอ คัพ |
| พ.ศ. 2558–ปัจจุบัน |  ช้าง | ช้าง เอฟเอ คัพ |
ทีมที่ชนะเลิศ

| ปี | ชนะเลิศ | ผลการแข่งขัน | รองชนะเลิศ | สนามแข่งขัน |
| --- | --- | --- | --- | --- |
| 2517 | ราชวิถี | 1–0 | ธนาคารกรุงเทพ | สนามศุภชลาศัย |
| 2518 | ราชวิถี | 3–0 | ทหารอากาศ | สนามศุภชลาศัย |
| 2519 | ราชประชา1 | 3-2 | ราชวิถี | สนามศุภชลาศัย |
| 2520 | ราชประชา1 | 2–1 | ทหารอากาศ | สนามศุภชลาศัย |
2521–22: ไม่มีการแข่งขัน
| 2523 | ธนาคารกรุงเทพ | 2–0 | ราชประชา1 | สนามศุภชลาศัย |
| 2524 | ธนาคารกรุงเทพ | 0–0 | ดอนมูล | สนามศุภชลาศัย |
2524: ธนาคารกรุงเทพ และ ดอนมูล (ครองแชมป์ร่วมกัน)
| 2525 | การท่าเรือฯ | 1–0 | ธนาคารกรุงเทพ | สนามศุภชลาศัย |
| 2526 | ไทยน้ำทิพย์ | 1–0 | ทหารอากาศ | สนามกีฬากองทัพบก |
| 2527 | ราชประชา | 2–0 | ไทยน้ำทิพย์ | สนามศุภชลาศัย |
2528–35: ไม่มีการแข่งขัน
| 2536 | องค์การโทรศัพท์ฯ | 2–0 | โอสถสภา | สนามกีฬาธูปะเตมีย์ |
| 2537 | ราชประชา | 2-1 | การท่าเรือฯ | สนามศุภชลาศัย |
2538: ไม่มีการแข่งขัน
| 2539 | ทหารอากาศ | 4-2 | ราชประชา | สนามศุภชลาศัย |
| 2540 | สินธนา | 2-0 | ทหารอากาศ | สนามศุภชลาศัย |
| 2541 | ธนาคารกรุงเทพ | 2–1 | โอสถสภา | สนามศุภชลาศัย |
| 2542 | ธนาคารกสิกรไทย | 1–0 | ราชประชา | สนามศุภชลาศัย |
2543-2551: ไม่มีการแข่งขัน
| 2552 | การท่าเรือไทย | 1–1 หลังต่อเวลา   (5–4 จุดโทษ) | บีอีซี เทโรศาสน | สนามศุภชลาศัย |
| 2553 | ชลบุรี | 2–1 | เมืองทอง ยูไนเต็ด | สนามศุภชลาศัย |
| 2554 | บุรีรัมย์ พีอีเอ | 1–0 | เมืองทอง ยูไนเต็ด | สนามศุภชลาศัย |
| 2555 | บุรีรัมย์ ยูไนเต็ด | 2–1 | อาร์มี่ ยูไนเต็ด | สนามศุภชลาศัย |
| 2556 | บุรีรัมย์ ยูไนเต็ด | 3–1 | บางกอกกล๊าส | สนามกีฬาธรรมศาสตร์ รังสิต |
| 2557 | บางกอกกล๊าส | 1–0 | ชลบุรี | สนามศุภชลาศัย |
| 2558 | บุรีรัมย์ ยูไนเต็ด | 3–1 | เมืองทอง ยูไนเต็ด | สนามศุภชลาศัย |
2559: ชลบุรี, ชัยนาท ฮอร์นบิล, ราชบุรี มิตรผล และ สุโขทัย (ครองแชมป์ร่วมกัน)
| 2560 | เชียงราย ยูไนเต็ด | 4–2 | แบงค็อก ยูไนเต็ด | สนามศุภชลาศัย |
| 2561 | เชียงราย ยูไนเต็ด | 3–2 | บุรีรัมย์ ยูไนเต็ด | สนามศุภชลาศัย |
| 2562 | การท่าเรือ | 1–0 | ราชบุรี มิตรผล | บีจี สเตเดียม |
| 2563–64 | สิงห์ เชียงราย ยูไนเต็ด | 1–1 หลังต่อเวลา   (4–3 จุดโทษ) | ชลบุรี เอฟซี | สนามกีฬาธรรมศาสตร์ รังสิต |
| 2564–65 | บุรีรัมย์ ยูไนเต็ด | 1–0 | นครราชสีมา มาสด้า | สนามกีฬาธรรมศาสตร์ รังสิต |
| 2565–66 | บุรีรัมย์ ยูไนเต็ด | 2–0 | ทรูแบงค็อก ยูไนเต็ด | สนามกีฬาธรรมศาสตร์ รังสิต |
| 2566-67 | ทรู แบงค็อก ยูไนเต็ด | 1–1 หลังต่อเวลา   (4–1 จุดโทษ) | ดราก้อน ปทุมวัน กาญจนบุรี | ดราก้อน โซลาร์ พาร์ค สเตเดียม |
1ส่งแข่งในนาม ทีมมูลนิธิพัฒนาเยาวชน
ทีมที่ชนะเลิศ > สถิติของการแข่งขัน

ยิงประตูมากที่สุด:  1 - 22 วันที่ 27 ตุลาคม 2564 - รอบ 64 ทีมสุดท้าย เอ็มบีเอฟ อัมพวา กับ การท่าเรือ
ทำเนียบผู้ชนะเลิศจำแนกตามสโมสร

| สโมสร | ชนะเลิศ |
| --- | --- |
บุรีรัมย์ ยูไนเต็ด: 6 (25544, 2555, 2556, 2558, 2564–65, 2565–66)
ราชประชา: 4 (25192, 25202, 2527, 2537)
ธนาคารกรุงเทพ: 3 (2523, 25241, 2541)
การท่าเรือ: 3 (2525, 25523, 2562)
สิงห์ เชียงราย ยูไนเต็ด: 3 (2560, 2561, 2563–64)
ราชวิถี: 2 (2517, 2518)
ชลบุรี: 2 (2553, 25591)
ดอนมูล: 1 (25241)
ไทยน้ำทิพย์: 1 (2526)
องค์การโทรศัพท์ฯ: 1 (2536)
ทหารอากาศ: 1 (2539)
สินธนา: 1 (2540)
ธนาคารกสิกรไทย: 1 (2542)
บางกอกกล๊าส: 1 (2557)
สุโขทัย: 1 (25591)
ชัยนาท ฮอร์นบิล: 1 (25591)
ราชบุรี มิตรผล: 1 (25591)
ทรูแบงค็อก ยูไนเต็ด: 1 (2566–67)

1ชนะเลิศร่วมกัน
2ส่งแข่งในนาม ทีมมูลนิธิพัฒนาเยาวชน
3ส่งแข่งในนาม การท่าเรือไทย เอฟซี
4ส่งแข่งในนาม บุรีรัมย์ พีอีเอ
ดูเพิ่ม

ไทยลีกคัพ
ไทยแลนด์แชมเปียนส์คัพ
แหล่งข้อมูลอื่น

ทำเนียบแชมป์ เอฟเอคัพ ในรอบ 43 ปี (สยามสปอร์ต)
ประวัติสโมสรทหารอากาศ เก็บถาวร 2017-04-25 ที่ เวย์แบ็กแมชชีน
| ด ค กไทยเอฟเอคัพ |
| --- | --- |
ฤดูกาล:  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
ชิงชนะเลิศ:  2552  2553  2554  2555  2556  2557  2558  2559  2560  2561  2562  2564  2565  2566  2567  2568 
นัดชิงชนะเลิศของฟุตบอลเอฟเอ คัพ มักจะเตะที่สนามศุภชลาศัย เป็นสนามหลักจนถึงปี พ.ศ. 2561
รถไฟฟ้าบีทีเอส

บทความนี้เกี่ยวกับรถไฟฟ้าสายสุขุมวิทและสายสีลม สำหรับรถไฟฟ้าสายอื่น ๆ ที่ดำเนินงานโดยกลุ่มบีทีเอส ดูที่ บีทีเอส กรุ๊ป โฮลดิ้งส์ § กลุ่มธุรกิจโครงสร้างพื้นฐานและระบบขนส่งมวลชน
สำหรับความหมายอื่นของ "บีทีเอส" ดูที่ บีทีเอส (แก้ความกำกวม)
รถไฟฟ้าเฉลิมพระเกียรติ 6 รอบพระชนมพรรษา หรือ รถไฟฟ้าสายสีเขียว หรือในชื่อที่เรียกกันทั่วไปว่า รถไฟฟ้าบีทีเอส เป็นระบบรถไฟฟ้ายกระดับแห่งแรกของประเทศไทย ในพื้นที่กรุงเทพมหานคร จังหวัดสมุทรปราการ จังหวัดปทุมธานี และจังหวัดนนทบุรี ดำเนินการโดยบริษัท ระบบขนส่งมวลชนกรุงเทพ จำกัด (มหาชน) ภายใต้สัมปทานของกรุงเทพมหานคร เริ่มเปิดให้บริการครั้งแรกเมื่อวันที่ 5 ธันวาคม พ.ศ. 2542 ณ ปี พ.ศ. 2564 เปิดให้บริการทั้งหมด 60 สถานี ระยะทางรวม 68.25 กิโลเมตร โดยแบ่งออกเป็นสองเส้นทาง คือ สายสุขุมวิท ประกอบด้วย 47 สถานี มีปลายทางคือสถานีคูคตกับสถานีเคหะฯ และสายสีลม ประกอบด้วย 14 สถานี มีปลายทางคือสถานีสนามกีฬาแห่งชาติกับสถานีบางหว้า ทั้งสองสายมีจุดเชื่อมต่อกันที่สถานีสยาม
ประวัติ > การอนุมัติสัมปทานฉบับใหม่ พ.ศ. 2555

ในเดือนพฤษภาคม พ.ศ. 2555 กรุงเทพมหานคร ได้อนุมัติสัญญาสัมปทานกับ บริษัท กรุงเทพธนาคม จำกัด ในรูปแบบ PPP-Netcost เป็นระยะเวลา 30 ปี  เพื่อให้ดำเนินงานในส่วนต่อขยายสายสุขุมวิทระยะที่ 1 ช่วงอ่อนนุช - แบริ่ง ตลอดจนส่วนต่อขยายในอนาคตที่กรุงเทพมหานครเป็นผู้ก่อสร้าง คือ ส่วนต่อขยายสายสีลมระยะที่ 2 ช่วงวงเวียนใหญ่ - บางหว้า และส่วนต่อขยายในอนาคตที่ รฟม. เป็นผู้ดำเนินการก่อสร้าง คือ ส่วนต่อขยายสายสุขุมวิทระยะที่ 2 ช่วงแบริ่ง - เคหะสมุทรปราการ และส่วนต่อขยายสายสุขุมวิทระยะที่ 3 ช่วงหมอชิต - สะพานใหม่ - คูคต รวมถึงส่วนสัมปทานเดิมของบีทีเอสซี ที่จะสิ้นสุดสัญญาลงใน พ.ศ. 2572 รวมระยะทางทั้งสิ้น 89 กิโลเมตร แต่เพื่อลดความจำเป็นในการจัดตั้งศูนย์ซ่อมบำรุง และการจัดหาขบวนรถไฟฟ้า กรุงเทพธนาคมจึงลงสัญญาว่าจ้างให้ บริษัท ระบบขนส่งมวลชนกรุงเทพ จำกัด (มหาชน) หรือบีทีเอสซี เข้ามาเป็นผู้บริหารและดูแลซ่อมแซมโครงการ (Operation & Maintenance) เพื่อให้บีทีเอสซีสามารถนำขบวนรถชุดเดิมที่มีอยู่แล้วเข้ามาให้บริการในส่วนต่อขยายทั้งหมดโดยผู้โดยสารไม่จำเป็นต้องเปลี่ยนขบวนรถ
พรรคเพื่อไทย ได้พบความผิดปกติของสัญญาสัมปทานและสัญญาว่าจ้างฉบับนี้ จึงได้ยื่นเรื่องนี้ต่อกรมสอบสวนคดีพิเศษ (ดีเอสไอ) และคณะกรรมการป้องกันและปราบปรามการทุจริตแห่งชาติ เพื่อให้มีการสอบสวนเป็นกรณีพิเศษ เนื่องจากอาจขัดต่อ พ.ร.บ. ฮั้วประมูล พ.ศ. 2542 ในข้อหาร่วมกันประกอบกิจการค้าขายอันเป็นสาธารณูปโภค (กิจการรางรถไฟ) โดยไม่ได้รับอนุญาต หรือได้รับสัมปทานจาก รัฐมนตรีว่าการกระทรวงมหาดไทย แต่พบว่าบีทีเอสซีได้รับการเชิญชวนจากเอกสารที่มีการเปิดเผย โปร่งใส จึงปัดตกคดีและไม่มีการสั่งฟ้อง
แต่ทว่าเมื่อวันที่ 12 กันยายน พ.ศ. 2566 คณะกรรมการป้องกันและปราบปรามการทุจริตแห่งชาติ มีมติชี้มูลความผิดให้แก่ ม.ร.ว.สุขุมพันธุ์ บริพัตร รวมถึงพวกอีก 12 คน คือ ธีระชน มโนมัยพิบูลย์ (ดำรงตำแหน่งรองผู้ว่าราชการกรุงเทพมหานคร) ประพันธ์พงศ์ เวชชาชีวะ (ดำรงตำแหน่งประธานกรรมการ บริษัท กรุงเทพธนาคม) อมร กิจเขวงกุล (ดำรงตำแหน่งกรรมการ บริษัท กรุงเทพธนาคม) เจริญรัตน์ ชูติกาญจน์ (ดำรงตำแหน่งปลัดกรุงเทพมหานคร) นินนาท ชลิตานนท์ (ดำรงตำแหน่งรองปลัดกรุงเทพมหานคร) จุมพล สำเภาพล (ดำรงตำแหน่งผู้อำนวยการสำนักการจราจรและขนส่ง) ธนา วิชัยสาร (ดำรงตำแหน่งผู้อำนวยการสำนักการจราจรและขนส่ง) คีรี กาญจนพาสน์ (กรรมการ บริษัท ระบบขนส่งมวลชนกรุงเทพ จำกัด (มหาชน)) สุรพงษ์ เลาหะอัญญา (กรรมการ บริษัท ระบบขนส่งมวลชนกรุงเทพ จำกัด (มหาชน)) บริษัท กรุงเทพธนาคม จำกัด และบริษัท ระบบขนส่งมวลชนกรุงเทพ จำกัด (มหาชน) ในข้อหาหลีกเลี่ยงและไม่ปฏิบัติตาม พ.ร.บ.ว่าด้วยการให้เอกชนเข้าร่วมงาน หรือดำเนินการในกิจการของรัฐ พ.ศ.2535 และพ.ร.บ.ว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ.2542 และเอื้อประโยชน์ให้แก่บีทีเอสซีเป็นผู้ให้บริการเพียงรายเดียวในการเป็นผู้ให้บริการเดินรถไฟฟ้าสายสีเขียว 3 เส้นทางต่อไปจนถึง พ.ศ. 2585 คือ เส้นทางส่วนต่อขยายสายสุขุมวิทระยะ 1 เส้นทางส่วนต่อขยายสายสีลมระยะ 1 และการเดินรถไฟฟ้าในเส้นทางสัมปทานหลังสิ้นสุดสัญญาสัมปทานใน พ.ศ. 2572 ในฐานะผู้รับจ้างของกรุงเทพธนาคมต่อไปอีก 13 ปีโดยมีวงเงินค่าจ้าง 1.9 แสนล้านบาท อย่างไรก็ตามบีทีเอสซีได้ออกแถลงปฏิเสธข้อกล่าวหาโดยระบุว่าบริษัทเองก็เป็นผู้เสียหายในเรื่องนี้เช่นกัน
สายที่เปิดให้บริการ

บทความหลัก: รถไฟฟ้าบีทีเอส สายสุขุมวิท และ รถไฟฟ้าบีทีเอส สายสีลม
รถไฟฟ้าบีทีเอส เริ่มเปิดให้บริการ ครั้งแรก เมื่อวันที่ 5 ธันวาคม 2542 โดยให้บริการอยู่ทั้งหมด 2 สาย คือ รถไฟฟ้าเฉลิมพระเกียรติ ๖ รอบ พระชนมพรรษา สาย ๑ (รถไฟฟ้าสายสีเขียว (สุขุมวิท)) มีระยะทาง จำนวน 53.58 กิโลเมตร  และรถไฟฟ้าเฉลิมพระเกียรติ ๖ รอบ พระชนมพรรษา สาย ๒ (รถไฟฟ้าสายสีเขียว (สีลม)) มีระยะทางจำนวน 14.67 กิโลเมตร
ปัจจุบัน รถไฟฟ้าบีทีเอสมีสถานีทั้งหมด 60 สถานี (นับสถานีสยามซึ่งเป็นสถานีเชื่อมต่อทั้ง 2 สายเป็นสถานีเดียว และไม่รวมสถานีโครงการในอนาคต 1 สถานี) รวมระยะทางทั้งสิ้น 68.25 กิโลเมตร
| เส้นทาง | เส้นทาง | เปิดให้บริการ | ต่อขยายล่าสุด | สถานีปลายทาง | สถานีปลายทาง | ระยะทาง (กิโลเมตร) | จำนวนสถานี |
| --- | --- | --- | --- | --- | --- | --- | --- |
|  | สายสุขุมวิท | 2542 | 2563 | คูคต (อำเภอลำลูกกา) | เคหะฯ (อำเภอเมืองสมุทรปราการ) | 53.58 km (33.29 mi) | 47 |
|  | สายสีลม | 2542 | 2564 | สนามกีฬาแห่งชาติ (ปทุมวัน) | บางหว้า (ภาษีเจริญ) | 14.67 km (9.12 mi) | 14 |
| รวม | รวม | รวม | รวม | รวม | รวม | 68.25 km (42.41 mi) | 60 |
ส่วนต่อขยาย > สายสุขุมวิท

บทความหลัก: รถไฟฟ้าบีทีเอส สายสุขุมวิท § ส่วนต่อขยาย
ในเส้นทางช่วงหมอชิต–สะพานใหม่–คูคต มีระยะทางประมาณ 19 กิโลเมตร โดยมีจำนวน 16 สถานี เริ่มก่อสร้างในเดือนมิถุนายน พ.ศ. 2558 หลังจากที่ ครม. อนุมัติให้ก่อสร้างเส้นทางเมื่อวันที่ 15 ตุลาคม พ.ศ. 2556 สถานีห้าแยกลาดพร้าวเป็นสถานีแรกที่เปิดให้บริการในช่วงเขียวเหนือ เมื่อวันที่ 9 สิงหาคม พ.ศ. 2562 ตามด้วยสถานีพหลโยธิน 24 ถึงสถานีมหาวิทยาลัยเกษตรศาสตร์ เมื่อวันที่ 4 ธันวาคม พ.ศ. 2562  ตามด้วยสถานีมหาวิทยาลัยเกษตรศาสตร์ ถึง สถานีวัดพระศรีมหาธาตุ ได้เปิดให้บริการเมื่อวันที่ 5 มิถุนายน พ.ศ. 2563 และสถานีที่เหลือจนถึงสถานีคูคต ได้เปิดให้บริการเมื่อวันที่ 16 ธันวาคม พ.ศ. 2563 ส่วนในช่วงคูคต–ลำลูกกา ปัจจุบัน กรุงเทพมหานครเลื่อนการดำเนินการออกไปอย่างไม่มีกำหนด
ในเส้นทางส่วนต่อขยายฝั่งตะวันออก จะอยู่ระหว่างช่วงอ่อนนุช ไปจนถึง สถานีบางปู โดยตั้งแต่สถานี สถานีอ่อนนุช–สถานีแบริ่ง ได้เปิดให้บริการเมื่อวันที่ 12 สิงหาคม พ.ศ. 2554 และในช่วงแบริ่ง-สมุทรปราการ จะแบ่งการเปิดให้ให้บริการออกเป็น2 ช่วง ได้แก่ ช่วงสถานีแบริ่ง–สำโรง ซึ่งเปิดให้บริการไปเมื่อวันที่ 3 เมษายน พ.ศ. 2560 และ ช่วงสถานีปู่เจ้า–เคหะฯซึ่งเปิดให้บริการเมื่อวันที่ 6 ธันวาคม พ.ศ. 2561 ส่วนในช่วงเคหะฯ–บางปู ปัจจุบัน กรุงเทพมหานครเลื่อนการดำเนินการออกไปอย่างไม่มีกำหนด
สถานีเพิ่มเติมแห่งนี้มีขึ้นตั้งแต่เปิดให้บริการใน พ.ศ. 2542 แต่เนื่องจากการเติบโตของย่านไม่เป็นไปตามคาดการณ์ จึงไม่ได้มีการก่อสร้างสถานีขึ้นและเก็บรหัสสถานีไว้คิดค่าโดยสาร ปัจจุบันอยู่ระหว่างการรื้อฟื้นโครงการ เนื่องจากพื้นที่โดยรอบสถานีเปลี่ยนไป